**Средно училище "Свети Климент Охридски"  
с. Зверино, ул. "М. Палаузов" №2, 0878 769110, coy\_zverino@abv.bg**

**Правила за ограничаване на пътните инциденти, с участието на ученици – водачи на ИЕПС (индивидуални електрически превозни средства)**

1. **Дефиниция за електрическа тротинетка**

Индивидуално електрическо превозно средство /ИЕПС/ е пътно превозно средство, оборудвано с електрически двигател/и и максимална конструктивна скорост, надвишаваща 6 km/h, без или със място за сядане с височина на точка R (референтна точка на седене), ненадвишаваща 540 mm, когато превозното средство е с не повече от две колела или с височина на точка R, ненадвишаваща 400 mm, когато превозното средство е с три или повече колела, със собствена маса до 50 kg. Не са индивидуални електрически превозни средства инвалидните колички, обслужващи лица с увреждания.

1. **Техническа изправност за повече безопасност**

За да участва в движението по пътищата, отворени за обществено ползване, всяко ИЕПС трябва да има изправни:  
 1. спирачки;  
 2. механичен или електронен звънец и да няма друг звуков сигнал;  
 3. устройство за излъчване на бяла или жълта добре различима светлина отпред и устройство за излъчване на червена светлина отзад.

*Задължително слизайте от електрическата тротинетка, когато Ви предстои да пресечете през пешеходна пътека или на пешеходен светофар.*



1. **Задължения**

Водачът на ИЕПС при движение е длъжен:  
 3.1. Да ползва в тъмните часове на денонощието и / или при намалена видимост светлоотразителни елементи върху видимата част на облеклото, позволяващи да бъде лесно забелязан;  
 3.2. Да се движи по изградената велосипедна инфраструктура, а при липса на такава – възможно най-близо до дясната граница на платното за движение;  
 3.3. В тъмните часове на денонощието и / или при намалена видимост да упра - влява ИЕПС с включени светлини;  
3.4. Да се движи с изправна спирачна система на управляваното ИЕПС;  
3.5. Да ползва каска, ако е на възраст до 18 години.

**Използвайте винаги предпазна каска, когато управлявате електрическа тротинетка или велосипед – това може да спаси Вашия живот!**

1. **Забрани**

На водача на ИЕПС е забранено:

* 1. Да се движи по пътища и улици, на които максимално разрешената скорост за движение е над 50 km/h; ограничението не се прилага за улици с изградена велосипедна инфраструктура;
  2. Да се движи в зони, обозначени с пътен знак В9 – „Забранено е влизането на велосипеди“;
  3. Да се движи по улици, обозначени с пътен знак Г13 – „Пътна лента или платно за движение само на превозни средства от редовните линии“;
  4. Да развива скорост, по-висока от 25 km/h;



* 1. Да превозва други лица;
  2. Да се движи успоредно до друго ИЕПС или двуколесно пътно превозно средство;
  3. Да управлява превозното средство, без да държи кормилото с ръка;
  4. Да се движи в непосредствена близост до друго пътно превозно средство или да се държи за него;
  5. Да превозва, тегли или тласка предмети, които пречат на управлението на превозното средство или създават опасност за другите участници в движението;
  6. Да управлява превозното средство по площите, предназначени само за пешеходци;
  7. Да използва мобилен телефон при управлението на ИЕПС.
  8. Тегленето на ИЕПС и използването им за теглене;



*Електрическата тротинетка е средство за придвижване, не за забавление! Не давайте на детето си да управлява подобно превозно средство преди да навърши необходимата възраст!*

1. **Минималната възраст на водача за управление на ИЕПС е:**
   1. Шестнадесет години – по велосипедна инфраструктура и по пътища и улици с максимално разрешена скорост до 50 km/h;
   2. Четиринадесет години – само по велосипедни алеи.
2. **Наказания**

Санкциите за неспазване на правилата са съответно 10 и 50 лв. – в зависимост от тежестта на нарушението.

*****Не забравяйте: тези правила са регламентирани, за Ваша безопасност и за тази на другите участници в движението. Бъдете отговорни!*